

ประกาศเทศบาลตำบลห้วยหิน

เรื่อง การสร้างขวัญกำลังใจ และการลงโทษแก่พนักงานในสังกัดเทศบาลตำบลห้วยหิน

ประจำปีงบประมาณ พ.ศ. 2564

ตามที่เทศบาลตำบลห้วยหิน ได้ดำเนินการประเมินความพึงพอใจบุคลากรในสังกัด โดยได้ประเมินจากพนักงานเทศบาลและพนักงานจ้างในสังกัดเทศบาลตำบลห้วยหิน ในด้านการบริหารงานตามนโยบายของผู้บริหารการบริหารจัดการด้านทรัพยากรบุคคล การจัดสภาพแวดล้อมในการทำงาน และแรงจูงใจในการทำงานซึ่งแบบประเมินได้สอบถามในแง่มุมต่างๆ ในการทำงาน ประกองบด้วยความคิดเห็นเกี่ยวกับงานในความรับผิดชอบ สภาพแวดล้อมในการทำงานค่าตอบแทนและสวัสดิการโอกาสและความก้าวหน้าทางอาชีพในองค์กร ความพึงพอใจในการทำงานโดยรวมการฝึกอบรมตามสายงานจากการประเมินดังกล่าวจึงนำผลการประเมินมาสร้างแรงจูงใจและการลงโทษให้กับพนักงานเทศบาล และพนักงานจ้างในสังกัดประจำปีงบประมาณ พ.ศ. 2564 ดังนี้

1.การยกย่องชมเชยบุคลากรดีเด่นในด้านต่างๆ เช่น ด้านการทำงาน ด้านคุณธรรมจริยธรรม

2.มีการมอบของรางวัลให้กับพนักงานดีเด่นที่มาทำงานเช้า

3.มีการมอบเงินช่วยเหลือพนักงานกรณีเจ็บป่วย และกรณีประสบภัยต่างๆ

4.มีการมอบเงินช่วยเหลือ กรณี บิดา มารดา สามี ภรรยาและบุตร ของพนักงานที่เสียชีวิต

**การลงโทษ**

1.มีการว่ากล่าว ตักเตือนด้วยวาจา

2.มีการบันทึกชี้แจงเป็นลายลักษณ์อักษร


3.มอบหมายงานอื่นให้ปฏิบัติ เนื่องจากกระทำความผิด

4.มีการสั่งลงโทษกระทำผิดวินัยอย่างไม่ร้ายแรง

ดังนั้น จึงให้พนักงานเทศบาล และพนักงานจ้าง ในสังกัดทศบาลตำบลห้วยหินปฏิบัติตามอย่างเคร่งครัด

ทั้งนี้ ตั้งแต่วันที่ 1 ตุลาคม 2563 เป็นต้นไป

ประกาศ ณ วันที่ 1 ตุลาคม 2563



(นายไพบูลย์ ธิติพิสุทธิ์กุล)

นายกเทศมนตรีตำบลห้วยหิน